

**ROMÂNIA**

**JUDEŢUL MUREŞ**

**COMUNA chibed**

**CONSILIUL LOCAL**

**HOTĂRÂREa nr. 31 / 2023**

**din 11 mai 2023**

**privind menținerea Comunei Chibed în teritoriul eligibil LEADER**

**al Asociației Târnava Mică-Bălăușeri-Sărățeni**

Consiliul local al Comunei Chibed,

În şedinţa ordinară din 11 mai 2023,

Văzând referatul de aprobare nr. 5268/20.04.2023 prezentat de Primarul Comunei Chibed, dl. Dósa Sándor, privind menținerea Comunei Chibed în teritoriul eligibil LEADER al Asociației Târnava Mică-Bălăușeri-Sărățeni, raportul de specialitate al secretarului general al comunei nr. 5270/20.04.2023 şi Avizele comisiilor de specialitate pentru adoptarea proiectului de hotărâre,

Având în vedere prevederile:

* Actului Constitutiv și Statutului Asociației Târnava Mică - Bălăușeri-Sărățeni,
* Hotărârii Consiliului Local al Comunei Chibed nr. 5/2010 privind aprobarea ratificării asocierii comunei Chibed pentru constituirea Asociaţiei „LEADER” şi aprobarea cofinanţării cheltuielilor proiectului „Parteneriat pentru dezvoltarea teritorială a comunelor Bălăuşeri – Ghindari – Sângeorgiu de Pădure – Fîntînele – Chibed – Sărăţeni – Veţca - Neaua prin strategie integrată”, cu modificările și completările ulterioare,
* Hotărârii Consiliului Local al Comunei Chibed nr. 32/2015 privind menținerea Comunei Chibed în teritoriul eligibil LEADER al Asociației Târnava Mică-Bălăușeri-Sărățeni, cu modificările și completările ulterioare,
* Planul Strategic 2023-2027,

În conformitate cu prevederile:

* Ghidului solicitantului aferent sub-Măsurii 19.1 „Sprijin pregătitor” pentru elaborarea Strategiei de Dezvoltare Locală (SDL) din cadrul Măsurii 19 Sprijin pentru dezvoltarea locală LEADER, finanțată din Fondul European Agricol pentru Dezvoltare Rurală (FEADR),
* art.5, lit.i), art. 89 alin.(1) din Ordonanța de urgență nr. 57/2019 privind Codul Administrativ, cu modificările și completările ulterioare,
* Ordonanței Guvernului nr. 26/2000 cu privire la asociații și fundații, cu modificările și completările ulterioare,

Ținând cont de prevederile art. 7 alin.(13) din Legea nr. 52/2003 privind transparența decizională în administrația publică, republicată, cu modificările și completările ulterioare,

În temeiul art.139 alin.(3) şi art. 196 alin.(1) lit.”a” din Ordonanța de urgență nr. 57/2019 privind Codul Administrativ, cu modificările și completările ulterioare

**h o t ă r ă ș t e :**

**Art.1.** Se aprobă menținerea Comunei Chibed în teritoriul eligibil LEADER al Asociației Târnava Mică-Bălăușeri-Sărățeni și participarea Comunei Chibed prin parteneriatul **„Asociația Târnava Mică-Bălăușeri-Sărățeni”** în vederea depunerii sprijinului pregătitor, a elaborării și implementării Strategiei de Dezvoltare Locală cu finanțare prin Planul Strategic 2023 – 2027.

**Art.2.** Autoritatea Publică Locală nu va adera la un alt parteneriat ce va implementa o Strategie de Dezvoltare Locală cu finanțare prin PS 2023-2027.

**Art.3.** Se mandatează domnul ORBÁN SÁNDOR, consilier IA în Cabinetul Primarului, să reprezinte Consiliul local şi Comuna Chibed în relația cu Asociația Târnava Mică-Bălăușeri-Sărățeni în toate activitățile privind sprijinul pregătitor, elaborarea și implementarea Strategiei de Dezvoltare Locală cu finanțare prin PS 2023 – 2027.

**Art.4.** Cu aducerea la îndeplinire a prezentei hotărâri se însărcinează dl. Orbán Sándor, consilier IA în Cabinetul Primarului Comunei Chibed.

**Art.5.** Prezenta hotărâre se comunică, prin grija secretarului general al comunei, Primarului comunei Chibed, d-lui Orbán Sándor, Asociației Târnava Mică-Bălăușeri-Sărățeni, Instituţiei Prefectului - Judeţul Mureş și se aduce la cunoștință publică prin afișare.

**PREŞEDINTE DE ŞEDINŢĂ**

**Szilveszter László** *AVIZAT PENTRU LEGALITATE*

**SECRETAR GENERAL**

**Dósa Csilla-Beáta**

Hotărârea a fost adoptată cu \_\_\_\_ voturi „pentru”, \_\_\_ voturi „împotriva”, \_\_\_voturi „abţinere” din totalul de \_\_\_ consilieri locali prezenţi.